### Beslutning

Udvalget kunne enstemmigt tiltræde indstillingen med bemærkning om, at der bør sikres en fornuftig trafikafvikling i krydset [adresse], [adresse] og Kenny Andreasen. Udvalget ønsker desuden at følge trafikafviklingen i området nøje.

Endelig vedtagelse af forslag til Lokalplan nr. 1029, Boliger på [adresse], ”Tulipgrunden” og Tillæg nr. 70 til Kommuneplan 2013.

### Resumé

Lokalplanen omfatter et privatejet byzone- og landzoneareal på ca. 133.400 m2 beliggende på [adresse] i Brabrand. Området omfatter det tidligere [adresse] og en del af de tilstødende erhvervsgrunde.

 Lokalplanen har til formål at sikre omdannelsen fra erhvervsformål til blandet byområde med mulighed for opførelse af et varieret udbud af i alt ca. 300 boliger og en daginstitution.

 Lokalplanen er ikke i overensstemmelse med kommuneplanen. Dog er området udpeget som byomdannelsesområde. Der er derfor udarbejdet Tillæg nr. 70 til Kommuneplan 2013. Derudover er der til lokalplanen udarbejdet en miljøvurdering, idet planerne antages at kunne få væsentlig indvirkning på miljøet.

 Der er indgået en aftale om etablering af 4.800 m2 almene boliger i området, svarende til en andel på knap 15 % af det samlede boligareal i lokalplanområdet. De almene boliger fordeles på 30 familieboliger og 36 ungdomsboliger (72 ungdomsboligenheder).

 Forslaget til lokalplan har været i offentlig høring. I høringsperioden er der modtaget 22 individuelle høringssvar og en underskriftindsamling med 348 underskrifter. Der har været udført en nabohøring på to uger, hvor der er indkommet yderligere 5 høringssvar. Ingen af høringssvarene er imod omdannelsen af Tulipgrunden fra erhvervs- til boligområde, men der er indsigelser mod forhold som omdannelsen kan medføre, se punkt 5.3.

### Indstilling

At 1) forslag til Lokalplan nr. 1029, boliger på [adresse] ”Tulipgrunden”, Brabrand og Tillæg nr. 70 til Kommuneplanen 2013 godkendes til endelig vedtagelse med de ændringer, der fremgår af bilag 6.

 At 2) de indkomne bemærkninger til den offentlige høring af lokalplanforslaget besvares som beskrevet i afsnit 5.3.

 At 3) forslag til udbygningsaftale godkendes til endelig vedtagelse.

 At 4) at den sammenfattende redegørelse om miljøvurdering af lokalplan nr. 1029 med Tillæg nr. 70 til Kommuneplan 2013, som fremgår i sin helhed i afsnit 7.2, vedtages og indgår som en del af lokalplanens og kommuneplantillæggets redegørelse.

 At 5) byggeret til opførelse af daginstitution for Børn og Unge godkendes som beskrevet i afsnit 7.1 (Bilag 9).

### Sagens forløb

07-06-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 12-06-2017 Magistraten
Fremsendes til [adresse] med bemærkning, at Magistraten i mødet den 12. juni 2017 anbefaler, at byrådet tiltræder Magistratsafdelingen for Teknik og Miljøs indstilling af 26. maj 2017.

 21-06-2017 [adresse]
Fremsendes til Teknisk Udvalg til behandling i henhold til beslutning i byrådets møde den 21. juni 2017.
 14-08-2017 Teknisk Udvalg
Udvalget kunne enstemmigt tiltræde indstillingen med bemærkning om, at der bør sikres en fornuftig trafikafvikling i krydset [adresse], [adresse] og Kenny Andreasen. Udvalget ønsker desuden at følge trafikafviklingen i området nøje.
 16-08-2017 [adresse]
Beslutning ikke frigivet